Umphakathi ufundiswe ngokuthi umshayeli kumele aziphathe kanjani | News24INHLANGANO yamatekisi i-South African National Taxi Council (Santaco) KwaZulu-Natal yethule umkhankaso embonini yamatekisi, KwaDukuza, wokuqwashisa abashayeli kanye nabagibeli bamatekisi kezinto ezibathintayo zinsuku zonke.Lo mkhankaso wethulwe ngoMsombuluko, ngomhla ka-17 kuMfumfu (October) embonini yamatekisi KwaDukuza emcimbini obuhanjelwe amalungu e-Santaco, e-Hlokomela kanye namalungu amaphoyisa nabekade bemele uMnyango wezeMpilo.Lo mkhankaso uzokwethulwa esifundazweni sonke njengoba uMfumfu kuyinyanga yezokuThutha kanti futhi lo mkhankaso ugqugquzela umphakathi ukuba ungenelele kumncintiswano wokukhethwa kukamshayeli wetekisi ohamba phambili kunabo bonke.Umshayeli kumele akwazi ukuphathakahle umphakathi, aphathekahle nemoto asebenza ngayo kanti futhi aphathane kahle nomphathi wakhe ebefuthi ekwazi ukuthobela umthetho wasemgwaqeni ukuze ezothola ithuba lokunqoba lo mncintiswano.
